Rikunarita-ORG/Wikinium huggingface dataset:
# โครเมียม (เว็บเบราว์เซอร์)

โครมเมียม|  |
| โครมเมียม 78 ทำงานบนอูบุนตู แสดงหน้าการตั้งค่าและเปิดเมนู |
| ผู้ออกแบบ | กูเกิล |
| นักพัฒนา | กูเกิล, ไมโครซอฟท์, อินเทล, Igalia, ยานเดกซ์, ซัมซุง, แอลจี อิเล็คทรอนิกส์, ARM, โอเปร่า, เนเวอร์, บริษัท อื่น ๆ และผู้ร่วมให้ข้อมูลอิสระ |
| วันที่เปิดตัว | 2 กันยายน 2008 (2008-09-02) |
| ที่เก็บข้อมูล | * chromium.googlesource.com/chromium/src
 |
| ภาษาที่เขียน | C, C++, JavaScript, TypeScript, Python |
| เอนจินs | Blink, V8 |
| ระบบปฏิบัติการ | * Android
* FreeBSD
* Fuchsia
* iOS
* Linux
* macOS
* OpenBSD
* Windows
 |
| แพลตฟอร์ม | IA-32, x86-64, ARM |
| ประเภท | Web browser |
| สัญญาอนุญาต | * 3-clause BSD
* MIT
* LGPL
* MS-PL
* MPL+GPL+LGPL tri-licensed
 |
| เว็บไซต์ | www.chromium.org/Home |

**โครเมียม** (อังกฤษ: Chromium) เป็นซอฟต์แวร์โอเพนซอร์สฟรีที่พัฒนาโดย *โครงการโครเมียม* ที่สนับสนุนโดยกูเกิล ซอร์สโค้ดของเบราว์เซอร์นี้สามารถคอมไพล์เป็นเว็บเบราว์เซอร์ได้ โดยมีการเผยแพร่โค้ดเวอร์ชันใหม่ทุกวัน

กูเกิลใช้รหัสเพื่อสร้างเบราว์เซอร์โครมซึ่งมีคุณลักษณะมากกว่าโครเมียม นอกจากนั้นเบราว์เซอร์อื่น ๆ จำนวนมากยังใช้โค้ดจากโครเมียมอีกด้วย ที่โดดเด่น เช่น ไมโครซอฟท์ เอดจ์ และโอเปร่า

ส่วนต่อประสานกับผู้ใช้ของโครเมียมนั้นเรียบง่าย กูเกิลพยายามที่จะทำให้เบราว์เซอร์ "รู้สึกเบา (ทั้งทางความคิดและตัวแบราว์เซอร์) และรวดเร็ว"

## ความแตกต่างจากกูเกิล โครม

โครเมียมเป็นซอร์สโค้ดส่วนใหญ่ให้กับกูเกิล โครม ซึ่งรวมถึงอินเทอร์เฟซผู้ใช้ เครื่องมือแสดงผล Blink และเอนจินจาวาสคริปต์ V8 กูเกิลเลือกชื่อ "Chromium" จากการใช้โลหะโครเมียมในการชุบโครเมียม

### คุณลักษณะ

คุณลักษณะของโครมเหล่านี้ไม่มีอยู่ในโครเมียม:

* การอัปเดตเบราว์เซอร์อัตโนมัติ
* คีย์ API สำหรับบริการบางอย่างของกูเกิล ซึ่งรวมถึงการซิงโครไนซ์เบราว์เซอร์
* โมดูล Widevine DRM
* มีโคเดกที่ได้รับอนุญาตแล้วของรูปแบบเสียง AAC และวิดีโอ H.264 ที่ได้รับความนิยม
* ระบบการติดตามสำหรับการใช้งานและรายงานข้อขัดข้อง

### การสร้างแบรนด์และการออกใบอนุญาต

แม้ว่าโครมจะมีฟังก์ชัน อินเทอร์เฟซผู้ใช้เหมือนกับโครเมียม แต่จะเปลี่ยนโทนสีเป็นแบบเดียวกันกับบริการต่าง ๆ ของกูเกิล กูเกิล โครมแตกต่างจากโครมเมียมตรงที่โคมไม่โอเพ่นซอร์ส ดังนั้นไบนารีจึงได้รับอนุญาตให้เป็นฟรีแวร์ภายใต้ข้อกำหนดในการให้บริการของกูเกิล โครม

## อ้างอิง
# LaMDA

LaMDA| นักพัฒนา | กูเกิลเบรน |
| ประเภท | แบบจำลองภาษาขนาดใหญ่ |
| สัญญาอนุญาต | ซอฟต์แวร์จำกัดสิทธิ์ |

**LaMDA** (ย่อมาจาก Language Model for Dialogue Applications) เป็นตระกูลแบบจำลองภาษาขนาดใหญ่ที่พัฒนาโดยกูเกิล

LaMDA รุ่นแรกได้รับการพัฒนาและประกาศในปี 2020 ในชื่อ Meena และได้ประกาศเปิดตัวที่งาน Google I/O ในปี 2021 และรุ่นที่สองได้ประกาศในปีถัดมา LaMDA ได้รับความสนใจอย่างกว้างขวางในเดือนมิถุนายน 2022 เมื่อ เบลก เลอมวน (Blake Lemoine) วิศวกรของกูเกิล อ้างว่า "จักรกลสนทนาเริ่มมีสติสัมปชัญญะแล้ว" ชุมชนวิทยาศาสตร์ส่วนใหญ่ปฏิเสธคำกล่าวอ้างของเลอมวนแต่นำไปสู่การอภิปรายเกี่ยวกับความถูกต้องของการทดสอบทัวริง ซึ่งกำหนดว่าคอมพิวเตอร์สามารถแสร้งเป็นมนุษย์ได้หรือไม่ ในเดือนกุมภาพันธ์ ปี 2023 กูเกิลได้ประกาศเปิดตัวบาร์ด ซึ่งเป็นจักรกลสนทนาที่ใช้ปัญญาประดิษฐ์ ซึ่งทำงานโดยใช้ LaMDA เพื่อมาแข่งตีตลาดกับแชตจีพีทีของ OpenAI

## ตัวแบบ

LaMDA ใช้แบบจำลองภาษา ทรานส์ฟอร์เมอร์ ในส่วนของตัวถอดรหัส ได้รับการฝึกด้วยคลังข้อความทั้งหมดจำนวน 1.56 ล้านล้านคำ ซึ่งรวมทั้งเอกสารและบทสนทนา และได้รับการใส่คำอธิบายประกอบเพิ่มเติมในส่วนของ ความสมเหตุสมผล (sensibleness) ความน่าสนใจ (interestingness) และความปลอดภัย (safety) ได้มีการปรับแต่งอย่างละเอียดผ่านการฝึกอบรมเพิ่มเติมโดยใช้ข้อมูลการตอบสนอง การทดสอบของกูเกิลได้แสดงให้เห็นว่า LaMDA มีประสิทธิภาพเหนือกว่ามนุษย์ในด้านของความน่าสนใจ LaMDA ปรับปรุงความถูกต้องแม่นยำของข้อเท็จจริงที่มอบให้กับผู้ใช้โดยการโต้ตอบกับแบบจำลองทรานส์ฟอร์เมอร์และระบบค้นข้อมูลภายนอก

การทดสอบดำเนินการในแบบจำลองที่แตกต่างกัน 3 แบบ โดยรุ่นที่ใหญ่ที่สุดมีพารามิเตอร์ที่ไม่ฝังถึง 137 พันล้านตัว

ไฮเปอร์พารามิเตอร์ของแบบจำลองทรานส์ฟอร์เมอร์| จำนวนพารามิเตอร์ | จำนวนชั้น | จำนวนหน่วย (dmodel) | จำนวนหัว |
| --- | --- | --- | --- |
| 2B | 10 | 2560 | 40 |
| 8B | 16 | 4096 | 64 |
| 137B | 64 | 8192 | 128 |

## อ้างอิง
# ภาษาดาร์ต

| Dart |
| --- |
|  |
| กระบวนทัศน์ | Multi-paradigm: functional, imperative, object-oriented, reflective |
| ออกแบบโดย | Lars Bak, Kasper Lund |
| ผู้พัฒนา | Google |
| ปรากฏครั้งแรก | 10 ตุลาคม 2011 (2011-10-10) |
|  |
| รุ่นเสถียร | 3.12.2
 / 9 มิถุนายน 2026 (9 มิถุนายน 2026) |
|  |
| การกำหนดชนิดตัวแปร | 1.x: Optional 2.x: Inferred (static, strong) |
| แพลตฟอร์ม | Cross-platform |
| โอเอส | Cross-platform |
| สัญญาอนุญาต | BSD |
| นามสกุลไฟล์ | .dart |
| เว็บไซต์ | dart.dev |
| ตัวแปลภาษาหลัก |
| Dart VM, dart2native, dart2js, DDC, Flutter |
| ได้รับอิทธิพลจาก |
| C, C++, C#, Erlang, Java, JavaScript, Ruby, Smalltalk, Strongtalk, TypeScript |

**ดาร์ต** (Dart) เป็นภาษาโปรแกรมที่ออกแบบโดย Lars Bak และ Kasper Lund และพัฒนาโดยกูเกิล สามารถใช้ในการพัฒนาโปรแกรมประยุกต์บนเว็บ และ แอปมือถือ ตลอดจนแอปพลิเคชันเซิร์ฟเวอร์ และ แอปพลิเคชันเดสก์ท็อป

ดาร์ตเป็นภาษาเชิงวัตถุอิงคลาส และมีการเก็บขยะ ที่มีวากยสัมพันธ์แบบภาษาซี ดาร์ตสามารถทำการคอมไพล์ออกมาเป็นรหัสเครื่อง, จาวาสคริปต์ หรือ WebAssembly รุ่นล่าสุดของภาษาดาร์ตคือรุ่น3.12.2

## ความเป็นมา

ดาร์ตได้รับการเปิดตัวในการประชุม GOTO ใน ออร์ฮูส ประเทศเดนมาร์ก ระหว่างวันที่ 10-12 ตุลาคม พ.ศ. 2554 Lars Bak และ Kasper Lund เป็นผู้ก่อตั้งโครงการดาร์ต ดาร์ต 1.0 เปิดตัวเมื่อวันที่ 14 พฤศจิกายน 2556

ดาร์ต 2.0 ได้รับการเปิดตัวในเดือนสิงหาคม 2561 โดยมีการเปลี่ยนแปลงภาษารวมถึงระบบชนิดข้อมูล

## การป้องกันตัวชี้ที่เป็นโมฆะ

ตั้งแต่เวอร์ชัน 2.12 เป็นต้นไป ภาษาดาร์ตมีการป้องกันตัวชี้ที่เป็นโมฆะ (อังกฤษ: *null safety*) สิ่งนี้เป็นการรับประกันว่าตัวชี้ที่เป็นโมฆะจะไม่สามารถเกิดขึ้นได้ เว้นแต่จะได้รับอนุญาตอย่างจัดแจ้ง

## ฟลัตเตอร์

Google เปิดตัว Flutter สำหรับการพัฒนาแอพ ฟลัตเตอร์ถูกสร้างขึ้นโดยใช้ Dart, C, C++ และ Skia ฟลัตเตอร์เป็นเฟรมเวิร์ก UI ที่โอเพ่นซอร์สและหลายแพลตฟอร์ม ก่อน Flutter 2.0 นักพัฒนาสามารถกำหนดเป้าหมายได้เฉพาะ Android, iOS และเว็บเท่านั้น การเปิดตัว Flutter 2.0 เพิ่มการรองรับ macOS, Linux และ Windows ในรูปแบบเบต้า Flutter 2.10 เปิดตัวพร้อมการสนับสนุนการผลิต (production support) สำหรับ Windows และ Flutter 3 เปิดตัวการสนับสนุนการผลิตสำหรับแพลตฟอร์มเดสก์ท็อปทั้งหมด

## ตัวอย่าง

ตัวอย่างโปรแกรมเฮลโลเวิลด์

```
void main() {
 print('Hello, World!');
}

```

## อ้างอิง

## แหล่งข้อมูลอื่น

* เว็บไซต์ทางการ
* DartPad
# ควิก, ดรอว์!

| *ควิก, ดรอว์!* |
| --- |
| นักพัฒนา | * กูเกิล
 |
| ผู้จัดจำหน่าย | กูเกิล |
| นักออกแบบ | Jonas Jongejan, Henry Rowley, Takashi Kawashima, Jongmin Kim, Ruben Thomson, Nick Fox-Gieg |
| แพลตฟอร์ม | เบราว์เซอร์ |
| วันวางจำหน่าย | พฤศจิกายน ค.ศ. 2016 |
| แนวเกม | เกมทายใจ |

ควิก, ดรอว์! (อังกฤษ: *Quick, Draw!*) เป็นเกมออนไลน์ที่พัฒนาโดยกูเกิลซึ่งท้าทายให้ผู้เล่นวาดภาพสิ่งของหรือแนวคิดและใช้ปัญญาประดิษฐ์แบบโครงข่ายประสาทเทียมเพื่อคาดเดาภาพที่ปรากฏ ปัญญาประดิษฐ์เรียนรู้จากภาพวาด ทำให้มีทักษะในการทายถูกมากขึ้นในอนาคต เกมนี้มีความคล้ายกับPictionary ตรงที่ผู้เล่นมีเวลาวาดจำกัด (20 วินาที) แนวคิดของคำมีตั้งแต่แบบง่าย ๆ อย่าง 'เท้า' จนถึงระดับซับซ้อนกว่าอย่าง 'การอพยพของสัตว์'

## อ้างอิง

## แหล่งข้อมูลอื่น

* เว็บไซต์ทางการ
* A.I. Experiments at With Google
# กูเกิล เทรนดส์

กูเกิล เทรนดส์|  |
| ประเภท | วิเคราะห์การค้นหา |
| ภาษาที่ใช้ได้ | อังกฤษ, สเปน, โปรตุเกส, จีน, ฝรั่งเศส และอื่น ๆ |
| เจ้าของ | กูเกิล |
| สร้างโดย | กูเกิล |
| ยูอาร์แอล | กูเกิล เทรนดส์ |
| เปิดตัว | 11 พฤษภาคม 2006 (2006-05-11) |
| สถานะปัจจุบัน | ยังเปิดบริการ |

**กูเกิล เทรนดส์** (อังกฤษ: *Google Trends*) เป็นเว็บไซต์ของกูเกิล ให้บริการตรวจสอบความนิยมของคำค้นหาหรือเว็บไซต์ในช่วงเวลาที่กำหนด โดยสามารถแบ่งข้อมูลแบ่งย่อยออกตามเขตแดนของผู้ค้นหาได้ นอกจากให้บริการค้นหาคำนิยมแล้ว กูเกิลยังบริการในชื่อฮ็อตเทรนดส์ สำหรับตรวจดูคำนิยมในแต่ละวัน

ในวันที่ 5 สิงหาคม ค.ศ. 2008 ทางกูเกิลได้เปิดตัวกูเกิลอินไซต์สฟอร์เสิร์ช บริการล้ำหน้าที่แสดงข้อมูลแนวโน้มการค้นหา จากนั้นในวันที่ 27 กันยายน ค.ศ. 2012 ทางกูเกิลได้รวมกูเกิลอินไซต์สฟอร์เสิร์ชเข้ากับกูเกิล เทรนดส์

## อ้างอิง

## แหล่งข้อมูลอื่น

* เว็บไซต์ทางการ
* กูเกิล ฮ็อตเทรนดส์ – เว็บเพจที่แสดงเนื้อหาที่ถูกค้นมาก 20 อันดับแรก พร้อมกับกราฟและข้อมูลใน 24 ชั่วโมง
* Google Trends Alternative – Alternative to Google Trends for keyword research.
# เน็กซัส 5เอ็กซ์

เน็กซัส 5เอ็กซ์
Nexus 5X|  |
|  |
| รหัสชื่อ | Bullhead |
| ผู้พัฒนา | กูเกิล, แอลจี อีเลคทรอนิคส์ |
| ผู้ผลิต | แอลจี อีเลคทรอนิคส์ |
| ซีรีส์ | กูเกิล เน็กซัส |
| เครือข่ายที่รองรับ |
รายการ
* **อเมริกาเหนือ:**
GSM/EDGE: 850/900/1800/1900MHz
UMTS/WCDMA: B1/2/4/5/8
CDMA: BC0/1/10
LTE (FDD): B1/2/3/4/5/7/12/13/17/20/25/26/29
LTE (TDD): B41
LTE CA DL: B2-B2, B2-B4, B2-B5, B2-B12, B2-B13, B2-B17, B2-B29, B4-B4, B4-B5, B4-B7, B4-B12, B4-B13, B4-B17, B4-B29, B41-B41

**ทั่วโลก:**
GSM/EDGE: 850/900/1800/1900MHz
UMTS/WCDMA: B1/2/4/5/6/8/9/19
CDMA: not supported
LTE (FDD): B1/2 /3/ 4/5/7/8/9/17/18/19/20/26/28
LTE (TDD): B38/40/41
LTE CA DL: B1-B3, B1-B5, B1-B7, B1-B8, B1-B18, B1-B19, B1-B26, B3-B3, B3-B5, B3-B7, B3-B8, B3-B19, B3-B20, B3-B28, B5-B7, B7-B7, B7-B20, B7-B28, B40-B40, B41-B41
 |
| เปิดตัวครั้งแรก | 22 ตุลาคม 2015 |
| ขายในประเทศ |
29 กันยายน 2015
* แคนาดา
* ญี่ปุ่น
* สหราชอาณาจักร
* สหรัฐอเมริกา
 |
| รุ่นก่อนหน้า | เน็กซัส 5 |
| รุ่นถัดไป | กูเกิล พิกเซล |
| รุ่นที่เกี่ยวข้อง | เน็กซัส 6พี |
| รูปแบบ | สมาร์ตโฟน |
| ขนาด | **สูง** 147.0 mm (5.79 in) **กว้าง** 72.6 mm (2.86 in) **หนา** 7.9 mm (0.31 in) |
| น้ำหนัก | 136 g (4.80 oz) |
| ระบบปฏิบัติการ | แอนดรอยด์ มาร์ชเมลโลว์ 6.0 (สามารถอัปเกรดเป็น 7.1.1 นูกัต) |
| ระบบบนชิป | ควอลคอมม์ สแนปดรากอน 808 |
| ซีพียู | 1.8 จิกะเฮิรตซ์ เฮกซะคอร์ 64-บิต ARMv8-A |
| จีพียู | อาดรีโน 418 |
| หน่วยความจำระบบ | 2  จิกะไบต์ LPDDR3 RAM |
| หน่วยความจำ | 16 จิกะไบต์ หรือ 32 จิกะไบต์ |
| แบตเตอรี่ | แบตเตอรีลิเทียมพอลิเมอร์ 2,700 มิลลิแอมแปร์/ชั่วโมง |
| จอแสดงผล | 5.2 in (130 mm), ความละเอียด 1920 x 1080 พิกเซล (432 ppi) 1080p Full HD IPS LCD พร้อมกระจกคอร์นิง กอริลลากลาส 3 |
| กล้องหลัง | 12.3 MP, รูรับแสง f/2.0, ขนาดพิกเซล 1.55 ไมโครเมตร, แฟลช LED คู่, ออโตโฟกัส เลเซอร์ IR |
| กล้องหน้า | 5 เมกะพิกเซล, ขนาดพิกเซล 1.4 ไมโครเมตร, รูรับแสง f/2.0 |
| เว็บไซต์ | www.google.com/nexus/5x |

**เน็กซัส 5เอ็กซ์** (อังกฤษ: *Nexus 5X*; ชื่อรหัส Bullhead) เป็นสมาร์ตโฟนในตระกูลกูเกิล เน็กซัส ร่วมพัฒนาโดยกูเกิลและแอลจี อีเลคทรอนิคส์ เปิดตัวเมื่อวันที่ 29 กันยายน 2015 ที่เมืองซานฟรานซิสโก ประเทศสหรัฐอเมริกาพร้อมกับเน็กซัส 6พี เน็กซัส 5เอ็กซ์ ใช้วัสดุเป็นพลาสติกพอลิคาร์บอเนต มีระบบตรวจสอบลายนิ้วมือ และพอร์ท USB แบบ C ซึ่งช่วยให้รับส่งข้อมูลและชาร์จได้เร็วขึ้น มีสามสีคือ คาร์บอน (ดำ), ไอซ์ (น้ำเงินเขียว) และควอตซ์ (ขาว) เน็กซัส 5เอ็กซ์ เป็นหนึ่งในสมาร์ตโฟนรุ่นแรกที่ใช้ระบบปฏิบัติการแอนดรอยด์ 6.0 มาร์ชเมลโลว์

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ เน็กซัส 5เอ็กซ์
* เว็บไซต์ทางการ
* รวมฟีเจอร์ Nexus 5X และ Nexus 6P แอนดรอยด์เลือดบริสุทธิ์ พร้อมระบบฏิบัติการใหม่ Android 6.0 Marshmallow | DroidSans
* Nexus 5X release date, news and features | TechRadar
# โดนต์บีอีวัล

"**โดนต์บีอีวัล**" (อังกฤษ: *Don't be evil*; "อย่าชั่วร้าย") เป็นคติพจน์อย่างเป็นทางการของบริษัทกูเกิล ตั้งโดยพอล บุชเชต ผู้คิดค้นระบบจีเมล โดยเสนอแนะระหว่างการประชุมในไอเดียของสโลแกนที่มีผลระยะยาว ซึ่งขณะเดียวกันก็กล่าวกระทบกับบริษัทคอมพิวเตอร์อื่นในขณะนั้นที่พยายามครองตลาดแต่เพียงผู้เดียว

## อ้างอิง
# เรียงความ

**เรียงความ** (อังกฤษ: *essay*) เป็นศิลปะอย่างหนึ่งในการใช้ภาษาเรียบเรียงความคิดเป็นเรื่อง โดยแสดงความคิด ความรู้สึก จินตนาการ และความเข้าใจ ด้วยภาษาที่ถูกต้อง สละสลวย

ในความหมายที่เฉพาะทางมากขึ้น **เรียงความ** จะหมายถึงการเขียนที่มีรูปแบบค่อนข้างตายตัว กล่าวคือประกอบด้วย คำนำ เนื้อเรื่อง และบทสรุป ซึ่งแตกต่างจากความเรียงที่มีรูปแบบในการเขียนที่กว้างกว่า ในความหมายนี้ เรียงความที่ดีจะต้องมี 3 อย่างนี้

1. **เอกภาพ** คือ ความเป็นอันหนึ่งอันเดียวกัน หมายความว่าไม่ให้เขียนนอกเรื่องเด็ดขาด
2. **สัมพันธภาพ** คือ ความสัมพันธ์กัน หมายถึง ข้อความแต่ละข้อความหรือแต่ละย่อหน้าจะต้องมีความสัมพันธ์เกี่ยวเนื่องกัน
3. **สารัตถภาพ** คือ การเน้นสาระสำคัญของย่อหน้าแต่ละย่อหน้า และของเรื่องทั้งหมด โดยใช้ประโยคสั้น ๆ สรุปกินความทั้งหมด

## เรียงความกับความเรียง

คำสองคำนี้มักถูกใช้สับสนกัน ถ้าพิจารณาในความหมายที่กว้างของเรียงความ ซึ่งหมายถึงกิจกรรมการเรียบเรียงความคิดแล้ว ความเรียงก็จะจัดว่าเป็นเรียงความรูปแบบหนึ่ง

ดังที่ ฐะปะนีย์ นาครทรรพ ได้กล่าวไว้ว่า

> ...ความเรียงนั้นก็คือเรียงความ อย่างหนึ่งนั่นเอง มีผู้เทียบให้ตรงกับภาษาอังกฤษว่า "Essay"
>
>

อย่างไรก็ตาม ถ้ามองในความหมายเฉพาะทางเราจะพบว่าความเรียงนั้นสามารถมีขอบเขต และกลวิธีในการเขียนได้มากกว่า

## อ้างอิง
# เอกสารขอความเห็น

**เอกสารขอความเห็น** (อังกฤษ: *Request for Comments* (RFC)) เป็นสิ่งพิมพ์จากหน่วยงานที่ทำหน้าที่พัฒนาทางเทคนิคหลักและกำหนดมาตรฐานสำหรับ อินเทอร์เน็ต โดยมักจะเป็น คณะทำงานเฉพาะกิจด้านวิศวกรรมอินเทอร์เน็ต (อังกฤษ: *Internet Engineering Task Force* (IETF)) RFC แต่ละฉบับจะจัดทำโดยบุคคลหรือกลุ่มวิศวกรและนักวิทยาศาสตร์คอมพิวเตอร์ ในรูปแบบของบันทึกที่อธิบายวิธีการ พฤติกรรม การวิจัย หรือนวัตกรรมที่เกี่ยวข้องกับการทำงานของอินเทอร์เน็ตและระบบที่เชื่อมต่อกับอินเทอร์เน็ต RFC จะถูกส่งเพื่อรับพิชญพิจารณ์ หรือเพื่อถ่ายทอดแนวคิด ข้อมูลใหม่ ๆ หรืออารมณ์ขันทางวิศวกรรมในบางครั้ง

คณะทำงานเฉพาะกิจด้านวิศวกรรมอินเทอร์เน็ตนำข้อเสนอบางส่วนที่เผยแพร่เป็น RFC มาใช้เป็นมาตรฐานบนอินเทอร์เน็ต อย่างไรก็ตาม RFC จำนวนมากมีลักษณะเป็นการให้ข้อมูลหรือเป็นการทดลอง และไม่ใช่มาตรฐาน ระบบ RFC ถูกคิดค้นโดยสตีฟ คร็อกเกอร์ (Steve Crocker) ในปี 2512 เพื่อช่วยบันทึกบันทึกอย่างไม่เป็นทางการเกี่ยวกับการพัฒนา ARPANET ตั้งแต่นั้นมา RFC ได้กลายเป็นเอกสารอย่างเป็นทางการเกี่ยวกับข้อกำหนดอินเทอร์เน็ต โพรโทคอล ขั้นตอน และเหตุการณ์ต่าง ๆ ตามข้อมูลของคร็อกเกอร์ เอกสารดังกล่าว "กำหนดรูปแบบการทำงานภายในของอินเทอร์เน็ตและเกื้อหนุนความสำเร็จของระบบอินเตอร์เน็ต" แต่ไม่เป็นที่รู้จักอย่างกว้างขวางภายนอกชุมชนนักพัฒนาอินเทอร์เน็ต

ภายนอกชุมชนนักพัฒนาอินเทอร์เน็ต เอกสารอื่น ๆ ที่เรียกว่า *Request for Comments* ก็ได้รับการตีพิมพ์โดย รัฐบาลกลางสหรัฐ เช่น การบริหารความปลอดภัยการจราจรบนทางหลวงแห่งชาติ

## การเข้าดูเอกสารขอความเห็น

แหล่งเก็บ RFC อย่างเป็นทางการคือ RFC Editor โดย RFC ที่ได้รับการเผยแพร่แล้วสามารถเข้าถึงได้โดยยูอาร์แอล เช่น  จะนำทางไปยัง RFC 5000 เป็นต้น

## ลิขสิทธิ์

โดยทั่วไปจะถือว่าผู้เขียนเอกสารขอความเห็นนั้นๆ หรือผู้ว่าจ้างของเขาได้ถือลิขสิทธิ์ เว้นแต่ถ้าพวกเขาโอนย้ายลิขสิทธิ์อย่างชัดแจ้ง

## อ้างอิง
# ป็อง

| ป็อง |
| --- |
| ตู้เกม *ป็อง* จัดแสดงที่ Neville Public Museum of Brown County |
| นักพัฒนา | อาตาริ |
| ผู้จัดจำหน่าย | * อเมริกาเหนือ/ยุโรป: อาตาริ
* ญี่ปุ่น: อาตาริ เจแปน (นัมโค)
 |
| นักออกแบบ | อัลลัน อัลคอร์น |
| แพลตฟอร์ม | * อาร์เคต
* คอนโซลเฉพาะหลายเครื่อง
 |
| วันวางจำหน่าย | * อเมริกาเหนือ: 29 พฤศจิกายน ค.ศ. 1972
* ญี่ปุ่น: พฤศจิกายน ค.ศ. 1973
* ยุโรป: ค.ศ. 1973
 |
| แนวเกม | กีฬา |
| โหมดการเล่น | เดี่ยว, หลายคน |

ป็อง (อังกฤษ: *Pong*) เป็นหนึ่งในวิดีโอเกมที่เป็นเกมตู้ยุคแรกที่สุด *ป็อง*เป็นเกมกีฬาเทนนิสที่นำเสนอกราฟิกสองมิติแบบง่าย มีลักษณะเป็นเกมเทนนิสซึ่งมีลักษณะเป็นกราฟิกสองมิติอย่างง่ายขณะที่เกมตู้เกมอื่นเช่น *คอมพิวเตอร์สเปซ* ออกมาก่อน *ป็อง*เป็นเกมแรกที่ได้รับความนิยมจากกระแสหลัก แต่เดิมเกมผลิตโดยบริษัทอาตาริ (Atari) ออกจำหน่ายใน ค.ศ. 1972 อัลลัน อัลคอร์น สร้างเกม*ป็อง*เป็นเครื่องออกกำลังกายหลังจากได้รับมอบหมายโดยผู้ร่วมก่อตั้งอาตาริ โนแลน บุชเนลล์ บุชเนลล์ยึดแนวคิดจากเกมปิงปองอิเล็กทรอนิกส์ที่รวมอยู่ในเครื่องแม็กนาวอกซ์โอดีสซี ซึ่งต่อมากลายเป็นคดีความขัดแย้งกับอาตาริ เมื่อรู้สึกประหลาดใจกับคุณภาพงานของอัลคอร์น บุชเนลล์และผู้ร่วมก่อตั้งอาตาริ เท็ด แด็บนีย์ ตัดสินใจผลิตเกมนี้ขึ้นมา

*ป็อง*ประสบความสำเร็จอย่างรวดเร็วและเป็นเกมตู้เกมแรกที่ประสบความสำเร็จเชิงพาณิชย์ และช่วยสร้างอุตสาหกรรมวิดีโอเกม ร่วมกับคอนโซลเครื่องแรก แม็กนาวอกซ์โอดีสซี ไม่นานหลังออกจำหน่าย บริษัทจำนวนมากเริ่มผลิตเกมที่เลียนแบบรูปแบบการเล่นของเกม*ป็อง* และในที่สุดก็ออกเกมรูปแบบใหม่มากมาย ด้วยเหตุนี้ อาตาริกระตุ้นให้พนักงานผลิตเกมที่ทันสมัยมากขึ้น บริษัทออกเกมภาคต่อมากมายโดยต่อยอดรูปแบบการเล่นเดิมให้มีลูกเล่นเพิ่มขึ้น จนกระทั่งในช่วงคริสต์มาสของ ค.ศ. 1975 อาตาริออกเกมป็องรุ่นเล่นที่บ้าน จำหน่ายเฉพาะร้านเซียส์ (Sears) เท่านั้น เกมประสบความสำเร็จและนำไปสู่การเลียนแบบมากมาย เกมถูกนำมาทำใหม่ในแพลตฟอร์มทั้งแบบตามบ้านและแบบพกพา *ป็อง*ถูกนำไปกล่าวถึงและล้อเลียนในรายการโทรทัศน์และวิดีโอเกมต่าง ๆ และเป็นส่วนหนึ่งของวิดีโอเกมหลายเกมและตามนิทรรศการต่าง ๆ

## วิธีเล่น

ไม้ตีสองข้างสะท้อนบอลตีแข่งกัน โดยมีคะแนนแสดงโดยตัวเลขอยู่ด้านบนของจอภาพ
*ป็อง*เป็นเกมกีฬาสองมิติที่จำลองเทเบิลเทนนิส ผู้เล่นควบคุมไม้ตีในเกมด้วยการเคลื่อนในแนวตั้งด้านซ้ายหรือขวาของหน้าจอ ผู้เล่นสามารถแข่งกับผู้เล่นอีกคนที่ควบคุมไม้ตีที่สองด้านตรงข้าม ผู้เล่นใช้ไม้ตีไว้ตีบอลกลับไปมา เป้าหมายของเกมนี้คือทำคะแนนถึง 11 คะแนนก่อนที่ฝ่ายตรงข้ามจะทำได้ โดยจะได้คะแนนก็ต่อเมื่อฝ่ายใดฝ่ายหนึ่งไม่สามารถตีบอลกลับมาได้

## อ้างอิง

## แหล่งข้อมูลอื่น

* Pong-story.com, เว็บไซต์ที่มีข้อมูลเกี่ยวกับ*ป็อง*และประวัติอย่างละเอียด
* The Atari Museum ข้อมูลอย่างละเอียดว่าด้วยอาตาริและประวัติของอาตาริ
* THE *Pong* Flyer
* เกมที่มีแบบจากป็อง ที่ MobyGames
# โลหะ

**โลหะ** คือ วัสดุที่ประกอบด้วยธาตุโลหะที่มีอิเล็กตรอนอิสระอยู่มากมาย นั่นคืออิเล็กตรอนเหล่านี้ไม่ได้เป็นของอะตอมใดอะตอมหนึ่งโดยเฉพาะ ทำให้มีคุณสมบัติพิเศษหลายประการ เช่น

* เป็นตัวนำไฟฟ้าและนำความร้อนได้ดีมาก
* ไม่ยอมให้แสงผ่าน
* ผิวของโลหะที่ขัดเรียบจะมีลักษณะเป็นมันวาว
* มีจุดเดือดและ จุดหลอมเหลวสูง ส่วนใหญ่มีสถานะเป็นของแข็ง(ยกเว้นปรอทซึ่งมีสถานะเป็นของเหลว)
* โลหะมีความแข็ง และเหนียว จึงสามารถแปรรูปได้จึงถูกใช้งานในด้านโครงสร้างอย่างกว้างขวาง

ธาตุที่มีสมบัติความเป็นโลหะสูง คือ ธาตุที่สามารถให้ หรือสูญเสียอิเล็กตรอนแก่ธาตุอื่น ๆ ได้ดี

ธาตุส่วนใหญ่ในตารางธาตุเป็นโลหะ และจะอยู่ด้านซ้ายของตาราง โดยความเป็นโละหะจะค่อย ๆลดลงจากซ้ายไปขวา โลหะที่มีมากที่สุดในโลก คือ อะลูมิเนียม

## ประเภทของโลหะ

ประเภทของวัสดุโลหะ
สามารถแบ่งออกได้เป็น 2 ประเภท ดังนี้

* 1. โลหะที่เป็นเหล็ก (ferrous metals)
* 2. โลหะที่ไม่ใช่เหล็ก (non-ferrous metals)

## แร่โลหะ

แบ่งออกได้เป็นหลายชนิดคือ

* แร่กาลีนา
* แร่เงิน
* แร่ดีบุก
* แร่ทองคำ
* แร่ทองแดง
* แร่เหล็ก
* แร่อะลูมิเนียม
* แร่แมงกานีส
* แร่แมกนีเซียม
* แร่ทองคำขาว
* แร่ตะกั่ว

## โลหะเบาและโลหะหนัก

* โลหะเบา
* โลหะหนัก

ภาวะพิษจากโลหะหนัก (Heavy Metal Poisoning) เกิดจากการสะสมของโลหะบางชนิดในร่างกาย โดยได้รับผ่านอาหาร น้ำ สารเคมีในผลผลิตจากอุตสาหกรรม หรือแหล่งอื่น ๆ โดยปนเปื้อนและรับเข้าสู่ร่างกายซึ่งร่างกายมนุษย์ต้องการโลหะหนักบางชนิดในปริมาณเล็กน้อยเท่านั้น เช่น สังกะสี ทองแดง โครเมียม เหล็ก และแมงกานีส แต่ปริมาณมากเกินไปก็อันตรายต่อร่างกาย ถ้าเนื้อเยื่อมีการสะสมของโลหะหนักในปริมาณที่มากเกินจะเกิดภาวะพิษทำให้เนื้อเยื่อในร่างกายเกิดความเสียหายอย่างรุนแรง

## ดูเพิ่ม

* โลหะหนัก
* โลหะเจือ (อัลลอย)
* เหล็ก
* ทองคำ

## อ้างอิง
# ทองคำเปลว

|  |
| --- |
| **ทองคำเปลว Gold leaf** |
|  กระบวนการปิดทองคำเปลว |

**ทองคำเปลว** (อังกฤษ: *Gold leaf*) คือทองที่ได้รับการตีแผ่จนเป็นแผ่นที่บางมาก ทองคำเปลวมักจะใช้สำหรับการปิดทอง (gilding) หรือปิดบนองค์พระพุทธรูปหรือสิ่งสักการะ ทองคำเปลวทำจากทอง โดยมีสีต่าง ๆ เกิดขึ้นตามองค์ประกอบของโลหะชนิดอื่น ๆ ที่ผสมในกระบวนการผลิตทองคำเปลว มีตั้งแต่ 96.5%, 99% ไปจนถึง 99.99%

ในปัจจุบันมีการนำทองคำวิทยาศาสตร์ขึ้นมาใช้งานแทนทองคำเปลวที่ทำจากทองคำแท้เนื่องจากมีต้นทุนที่ถูกกว่า โดยจะสังเกตความแตกต่างได้ง่ายเมื่อใช้นิ้วมือขยี้ หากทองคำเปลวไม่ติดนิ้วมือและเป็นรอยขาด ลักษณะเป็นแผ่นบาง ๆ แตกเป็นชิ้น ๆ แสดงว่าเป็นทองคำวิทยาศาสตร์ และถ้าหากใช้นิ้วมือขยี้ทองคำเปลวแล้วติดมือแสดงว่าเป็นทองคำแท้ ข้อสังเกตอีกหนึ่งประการทองคำเปลวที่ผลิตจากทองคำแท้จะมีสีที่แวววาวกว่าทองคำเปลววิทยาศาสตร์

อย่างไรก็ตามทองคำเปลวได้ถูกนำมาใช้ในด้านต่าง ๆ เช่น ใช้ในทางการแพทย์ ด้านความสวยความงาม และถูกนำมาใช้ในการประกอบอาหาร เป็นต้น

## ประวัติศาสตร์

5,000 ปีก่อน ช่างฝีมือ ชาวอียิปต์ตระหนักถึงความทนทานและความยืดหยุ่น อันน่าทึ่ง ของทองคำ จึงได้กลายมาเป็นช่างตีทองและช่างปิดทองกลุ่มแรก พวกเขาตีทองโดยใช้หินกลมเพื่อให้ได้แผ่นทองคำที่บางที่สุดเท่าที่จะเป็นไปได้

## ดูเพิ่ม

* ทองคำ

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ ทองคำเปลว
# สีสัน

ภาพเดียวกัน แต่มี**สีสัน**ที่เปลี่ยนไป
**สีสัน** หมายถึง ระดับสีภายในช่วงสเปคตรัมแสง หรือ ช่วงแสงที่มองเห็น เป็นการเพิ่มคุณลักษณะเฉพาะของที่ทำให้สีแดงแตกต่างจากสีเหลืองจากสีน้ำเงิน สีสันเหล่านี้ส่วนใหญ่จะขึ้นอยู่กับความยาวคลื่นเป็นใหญ่ (dominant wavelength) ของแสงที่เปล่งออก หรือสะท้อนจากวัตถุ ตัวอย่างเช่น ในแสงที่มองเห็น ปกติจะอยู่ระหว่างแสงอินฟราเรด (ความยาวคลื่นประมาณ 700 นาโนเมตร) และแสงอัลตราไวโอเลต (ความยาวคลื่นประมาณ 400 นาโนเมตร)

คำว่า "สีสัน" อาจหมายถึง สีพิเศษชนิดใดชนิดหนึ่งในสเปคตรัมนั้นก็ได้ ซึ่งกำหนดได้จากความยาวคลื่นหลัก หรือแนวโน้มกลางของความยาวคลื่นรวม ตัวอย่างเช่น คลื่นแสงที่มีแนวโน้มกลางภายใน 565-590 นาโนเมตร จะเป็นสีเหลือง

ในทฤษฎีการระบายสี คำว่า "สีสัน" หมายถึง สีบริสุทธิ์ คือสีที่ไม่มีการเติมสีขาว หรือสีดำ เข้ามา

สำหรับในปริภูมิสีแบบ RGB นั้น คำว่า "สีสัน" อาจถือได้ว่าเป็นมุมพไซ (φ) ในตำแหน่งมาตรฐาน การคำนวณ φ นั้น ให้ R, G และ B เป็นโคออร์ดิเนตสีในพื้นที่สี RGB ซึ่งกำหนดสเกลจาก 0 ถึง 1 จากนั้น เมื่อได้ค่าความสว่าง (brightness) μ และค่าความอิ่มตัว (saturation) σ แล้ว ก็จะได้สีสัน จากสูตร

 WIKINIUM\_MATH\_PH\_0
(เมื่อเปรียบเทียบกับค่ามาตรฐาน) การใช้สูตรนี้ φ=0 (เป็นหน่วยเรเดียน) จะเทียบได้กับสีแดง ขณะที่ φ=2π/3 จะตรงกับสีน้ำเงิน และ φ=4π/3 จะตรงกับสีเขียว)

สีสันในโคออร์ดิเนต RGB นั้นควรจะแปลงจากโคออร์ดิเนต μ, σ, φ ดังนี้

 WIKINIUM\_MATH\_PH\_2
 WIKINIUM\_MATH\_PH\_4
 WIKINIUM\_MATH\_PH\_6
สีสันเป็นโคออร์ดิเนต (มุมของการหมุนรอบ) ในปริภูมิสี HSL และปริภูมิสี HSV

## หมายเหตุ

1. **สีสัน** เป็นศัพท์บัญญัติจากคำว่า "hue" ในภาษาอังกฤษ โดยคณะอนุกรรมการบัญญัติศัพท์ สาขาวิชาถ่ายภาพ แห่งราชบัณฑิตยสถาน ตั้งแต่ พ.ศ. 2530 ปัจจุบันยังไม่ติดในหมู่ผู้ใช้ส่วนใหญ่ โดยทั่วไปจึงอาจทับศัพท์ว่า hue ก็เป็นที่เข้าใจตรงกัน
2. คำว่า **สีสัน** ที่กล่าวถึงนี้อยู่ปริบทด้านภาพและแสง ซึ่งแตกต่างจาก สีสัน ในแง่ของเสียง หรือดนตรี

## แหล่งข้อมูลอื่น

* การปรับแก้สีสันในการถ่ายภาพ

== ดูเ
พิ่ม ==

* ความสว่าง
# สารละลาย

สารละลายเกลือแกงในน้ำ
ในทางเคมี **สารละลาย** (อังกฤษ: *solution*) คือสารผสมที่เป็นเนื้อเดียวกัน ซึ่งมีสสารหนึ่งชนิดหรือมากกว่าเป็นตัวละลาย ละลายอยู่ในสารอีกชนิดหนึ่งซึ่งเป็นตัวทำละลาย ไม่เพียงแต่ของแข็งที่สามารถละลายในของเหลว เหมือนเกลือหรือน้ำตาลที่ละลายในน้ำ (หรือแม้แต่ทองคำที่ละลายในปรอทแล้วเกิดเป็นอะมัลกัม (amalgam)) แต่ก๊าซก็สามารถละลายในของเหลวได้ เช่น คาร์บอนไดออกไซด์หรือออกซิเจนสามารถละลายในน้ำได้

* **สารละลายอุดมคติ** (ideal solution) คือการที่ปฏิกิริยาระหว่าง โมเลกุล ของตัวทำละลายกระทำซึ่งกันและกันมีค่าเท่ากับปฏิกิริยาระหว่างตัวทำละลายกับตัวถูกละลาย แล้วคุณสมบัติของสารละลายในอุดมคติสามารถคำนวณได้โดยผลรวมเชิงเส้น (linear combination) ของคุณสมบัติของส่วนประกอบของตัวมัน

* **ตัวทำละลาย** (solvent) ตามความหมายแบบเดิมคือ สารในสารละลายที่มีปริมาณมากกว่าตัวถูกละลาย ถ้าทั้งตัวถูกละลายและตัวทำละลายมีปริมาณเท่ากัน (เช่น สารละลายมี เอทานอล 50% และ น้ำ 50%) คำจำกัดความเกี่ยวกับตัวทำละลายและตัวถูกละลายจะมีความสำคัญน้อยลง

แต่โดยทั่วไปสารที่มีปริมาณมากกว่าจะถูกกำหนดให้เป็นตัวทำละลาย

สารละลายแบ่งออกเป็นหลายประเภทดังนี้:

| ตัวอย่างของสารละลาย | ตัวถูกละลาย |
| --- | --- |
| ก๊าซ | ของเหลว | ของแข็ง |
| ตัวทำละลาย | ก๊าซ | ออกซิเจน และ ก๊าซอื่นใน ไนโตรเจน (อากาศ)  | ไอน้ำ ใน อากาศ (ความชื้น)  | กลิ่น ของของแข็งเป็นผลมาจากโมเลกุลของของแข็งกระจายตัวในอากาศ |
| ของเหลว | คาร์บอนไดออกไซด์ ในน้ำ (น้ำคาร์บอเนต)  | เอทานอล (แอลกอฮอล์) ในน้ำ; ไฮโดรคาร์บอน หลายชนิดใน (ปิโตรเลียม)  | ซูโครส (น้ำตาลทราย) ในน้ำ; โซเดียมคลอไรด์ (เกลือแกง) ในน้ำ |
| ของแข็ง | ไฮโดรคาร์บอน ละลายในโลหะ; แพลทินัม ถูกศึกษาให้เป็นตัวกลางในการเก็บ | น้ำ ใน ถ่านกัมมันต์(activated charcoal) ; ความชื้นใน ไม้ | เหล็กกล้า, ดูราลูมิน(duralumin) โลหะอื่น โลหะผสม |

## อ้างอิง

* Streitwieser, Andrew; Heathcock, Clayton H.; Kosower, Edward M. (1992). *Introduction to Organic Chemistry* (4th ed.). Macmillan Publishing Company, New York. ISBN 0-02-418170-6.